**Kære ABTK-ungdomsspillere**

Det er med stor glæde, at vi indbyder til sæsonens klubmesterskaber for ungdomsspilere i Allerød Bordtennisklub lørdag d. 24. maj i Lillerød Hallerne.

Vi åbner dørene til klubben fra klokken 8.00 herfra vil der være mulighed for opvarmning frem imod singleturneringen i rækkerne U11, U15 og U15 piger, som vil starte klokken 9.00. Der er indskrivning senest 8:30 dvs. at man skal have meldt sin ankomst inden da.

Klokken 11:30 vil singleturneringen for U11, U15 og U15 piger være færdigspillet herefter vil der være indlagt en fælles frokostpause for disse spillere, som er med i deltagerprisen.

Klokken 13:00 går den berygtede familiedouble i gang og forventes afsluttet omkring klokken 15:30.

I familiedoublen spilles der med et familiemedlem, hvilket er en af ABTK´s store traditionsrige rækker.  Denne række har tidligere budt på mange store øjeblikke med mange gode og dårlige bolde og også lidt skader til familiemedlemmerne hen over årene??

Hvis man ikke har et familiemedlem der har lyst til at spille, og man gerne selv vil spille, så finder vi en løsning.

U21 rækken vil starte klokken 16:00 og forventes afsluttet omkring klokken 18:00. Dagen afsluttes med fælles aftensmad for U21 som er med i deltagergebyret.

**Rækker:**

U11 – Indskrivning 8:30 start 9:00

U15 - Indskrivning 8:30 start 9:00

U15 pige - Indskrivning 8:30 start 9:00

Familiedouble - Indskrivning 12:30 start 13:00

U21 - Indskrivning 15:00 start 15:30

**Præmier**

Der vil være præmier til alle deltagere, dog vil der være lidt mere til dem der når podiet.

**Tilmelding og betaling**

Tilmelding og betaling sker via klubmodul under events. Hvis du spiller double, så husk at skrive i kommentarfeltet, når du tilmelder dig, **hvem du skal spille double med.** **Tilmelding senest: 15/5**

Det koster 100 kr. at tilmelde sig i single og 50 kr. i familiedouble. Deltagerprisen er inklusive madpakke. Medbring derfor **IKKE** madpakke.

ABTK vil i løbet af dagen sørge for Kaffe/saft og snacks og kage, men man skal selv medbringe madpakke.

Vi glæder os til at se jer til en af sæsonens fedeste dage!

Med mange sportslige hilsner Ungdomstrænerteamet i ABTK